按开头字查诗词
西风初入小溪帆,旋织波纹绉浅蓝。
行入闹荷无水面,红莲沉醉白莲酣。
西湖景物天与奇,岁晚春风常探支。
水边竹外更幽绝,一夜花开南北枝。
何处飞来两鸂鶒,影碎晴波荡春碧。
荷盖凋零荇带寒,徘徊如与花相识。
短屏画手岂无心,待公归赴西湖春。
年年春色花照席,应念挥毫老宾客。
西风吹客襟,客正白头吟。
无复欢娱意,惟伤迟暮心。
饱虹明远浦,饥鹘下荒林。
日月不相贷,人生那易禁。
西风吹我度函关,古壑泉声静自閒。
老子骑牛沙上去,仙人化鹤苑中还。
断崖木脱悬残日,绝域云横失好山。
旧说度关珠履客,一声鸡唱翠微间。
西风响高明树,乡梦去帆前。
稚子衡门下,先茔乱叶边。
老来多一出,归去恰经年。
海燕巢何晚,秋期落尔先。
西城杨柳弄春柔。动离忧,泪难收。
犹记多情,曾为系归舟。
碧野朱桥当日事,人不见,水空流。
韶华不为少年留。恨悠悠,几时休。
飞絮落花时候、一登楼。
便作春江都是泪,流不尽,许多愁。
西江媺人久不见,手把新题合欢扇。
鲤鱼凭送相思书,灞王门前水如箭。
西风秋日短,小雨菊花寒。断云低古木,暗江天。星娥尺五,佳约误当年。小语凭肩处,犹记西园。画桥斜月阑干。鸟啼花落,春信遣谁传。尚容清夜梦、小留连。青楼何处,宝镜注婵娟。应念红笺事,微晕春山。背窗愁枕孤眠。
西风夜半摧炎暑,晓看云横天际秋。
时序转移皆妙理,惟应及早戒衣裘。
西有岷峨,南有雪峰。
灵龟未爆,爻象重重。
拈却玄沙白袋,自然千里同风。
西风拔地夜飘霙,天惠胪传讲暂停。
病眼昏花逋读史,高谈快论阻横经。
御沟容与冰初合,苑柳扶疏叶未零。
可是太平占上瑞,衰才殊不解丹青。
西游万里倚朱颜,肯放尊前一笑悭。
蜀苑妓围欺夜雪,梁州猎火满秋山。
晚途忽堕尘埃里,乐事浑疑梦寐间。
浮世变迁君勿叹,剧谈犹是诧乡关。
西湖清宴不知回,一曲离歌酒一杯。城带夕阳闻鼓角,
寺临秋水见楼台。兰堂客散蝉犹噪,桂楫人稀鸟自来。
独想征车过巩洛,此中霜菊绕潭开。
西来初弛担,策马问郊扉。
以我思乡泪,沾君去国衣。
齐梁游已倦,江汉赋将归。
一叶秋风里,何年向洛飞。
西南新月玉成鉤,奕奕神光渡饮牛。
素彩低浮承露掌,清香不散曝衣楼。
天边华幄催云卷,星外横桥伴客愁。
莫使银河到沧海,人间沟水易东流。
西风吹垂杨,条条脆如藕。上有噪日蝉,催人成皓首。
亦恐旅步难,何独朱颜丑。欲慰一时心,莫如千日酒。
优哉遵渚鸿,自得养身旨。不啄太仓粟,不饮方塘水。
振羽戛浮云,罝罗任徒尔。
西蜀名花别样芳,玉环睡起试新妆。
化工还有无情处,只与胭脂不与香。
西看叠嶂几千重,秀色孤标此一峰。丹灶久闲荒宿草,
碧潭深处有潜龙。灵仙已去空岩室,到客唯闻古寺钟。
远对白云幽隐在,年年不离旧杉松。
西真仙子宴瑶池。素裳琼艳冰迹瑞笼香雾扑铢衣。凤翥鸾飞。玉骨解凌风露,铅华不涴凝脂。戍楼羌管正孤吹。月淡烟低。
西城好在朱夫子,屈指经年隔笑谈。
忽枉尺书相劳苦,更蒙绿柿远分甘。
似闻欲访严陵濑,何惜暂辞弥勒龛。
已约桐君候舟楫,当令风月往迎参。
西字的解释
汉字西的释义
西
(象形。